पाएं अपने शहर की ताज़ा ख़बरें और फ्री ई-पेपरडाउनलोड करें
कवर्धा जिला जेल में उस वक्त हड़कंप मच गया, जब एक मानसिक रोगी जेल की 20 फीट ऊंची दीवार पर चढ़कर तमाशा करने लगा। जेल प्रबंधन को फिक्र थी कि कहीं वह व्यक्ति दीवार से न गिर जाए।आनन-फानन में पुलिस बुलाई गई। मौके पर पहुंची टीम ने मोर्चा संभालते हुए पहले बचाव के उपाय किया। दीवार के दोनों ओर जवान चादर लेकर खड़े हो गए। फिर मानसिक रोगी को नीचे उतारने की कोशिश की गई। करीब 2 घंटे की मशक्कत के बाद उसे नीचे उतारा गया। कवर्धा टीआई मुकेश सोम ने बताया कि उस सक्श का नाम छोटे देवार है, जो चोरी के मामले में पहले जेल जा चुका है।
मानसिक रोगी को इलाज के लिए बिलासपुर भेजा गया
जेल की दीवार से उतरने के बाद मानसिक रोगी गाड़ी पर पत्थर मारने लगा। पुलिस को लगा कि यह किसी को नुकसान पहुंचा देगा। इसलिए उसे इलाज के लिए बिलासपुर भेज दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn